வலதுசாரி குடியரசுக் கட்சி (LR), சோசலிஸ்ட் கட்சி, ஸ்ராலினிச பிரெஞ்சு கம்யூனிஸ்ட் கட்சி (PCF), முன்னாள் சோசலிஸ்ட் கட்சி ஜனாதிபதி வேட்பாளர் பெனுவா அமோனின் Génération.s கட்சி ஆகியவற்றின் பிரதிநிதிகளையும், மக்ரோனின் சொந்த குடியரசு அணிவகுப்பு இயக்கம் (LRM) மற்றும் புதிய முதலாளித்துவ-எதிர்ப்பு கட்சி (NPA) இன் உறுப்பினர்களையும் கூட மார்சைய்க்கு LFI அழைத்திருந்தது. இக்கட்சிகளின் அங்கத்தவர்கள் இராணுவம், ஐரோப்பிய ஒன்றியம், ஓய்வூதியங்கள் மற்றும் போலிஸ் சம்பந்தப்பட்ட விவாதக் குழுக்களுக்குத் தலைமை வகித்தனர். ஆனால் இறுதியில் மெலொன்சோன் நவ-பாசிசவாத அரசியல்வாதிகளை அழைப்பதில்லை என்று முடிவெடுத்திருந்தார்.